Մայիսի 29-ին Թուրքիայում ծայրագույն ցուցամոլությամբ, մասշտաբայնությամբ ու աղմկարարությամբ նշվեց մարդկային պատմության ամենասեւ օրերից մեկի՝ 1453-ի մայիսի 29-ին Մահմուդ II սուլթանի առաջնորդած թուրք հրոսակների կողմից Կոստանդնուպոլսի գրավման տարելիցը: Այնպիսի մի ժամանակ, երբ ISIS-ի երեսից իսլամն ու մահմեդականությունը Եվրոպայի, առհասարակ քաղաքակիրթ մարդկության աչքի գրողն են դարձել, միայն գիտակցության հետ խնդիր ունեցողը քրիստոնյա աշխարհին ավելորդ անգամ կհիշեցներ Կոստանդնուպոլսի գրավման մասին, ինչը թուրքերի մասով քսենոֆոբիայի եւ իսլամաֆոբիայի հիմնապատճառն է: